Гаворачы пра прамысловы патэнцыял Віцебшчыны, кіраўнік вобласці нагадаў, што на долю “Нафтана” прыходзіцца каля паловы рэгіянальнага прадукта. Ён расказаў пра жаданне больш актыўна развіваць мясцовыя камунальныя прадпрыемствы. У вобласці ў гэтым накірунку зроблены першыя крокі – створана дзяржаб’яднанне прадпрыемстваў мясцовай прамысловасці, што павінна забяспечыць больш эфектыўнае кіраванне дзяржаўнай уласнасцю і кантроль над работай прадпрыемстваў.